Zámok Žinkovy

Zámok Žinkovy sa nachádza v rovnomennej obci, asi 7 km západne od Nepomuku v okrese Plzeň-juh v Plzenskom kraji. Zámok bol postavený na mieste pôvodného hrádku v druhej polovici 17. storočia v ranobarokovej podobe. V roku 1897 bol prestavaný do pseudorenesančnej podoby viedenskou architektonickou kanceláriou Fellner a Helmer. Po roku 1948 bolo zo zámku rekreačné zariadenie odborov. V roku 1981 tu vznikli niektoré scény z kultového slovenského muzikálu Neberte nám princeznú. V súčasnej dobe sa zámok rekonštruuje a nie je verejnosti prístupný. V budúcnosti by mal slúžiť ako kongresový a hotelový komplex so zázemím pre rekreáciu. Iné projekty Commons ponúka multimediálne súbory na tému Zámok Žinkovy Referencie Zdroj Tento článok je čiastočný alebo úplný preklad článku Žinkovy (zámek) na českej Wikipédii.